**Баяндама тақырыбы: Болашақ ұрпақтың бойында қазақстандық патриотизм сезімін қалыптастыру жолдары**

«Балалармен жастардың шығармашылық сарайы»

педагог- ұйымдастырушы Курманов Болат Анарбекович

Құрметті конференцияға қатысушылар, әріптестер !

Жаңа кезеңдегі білім берудің өзекті мәселесі жас ұрпаққа рухани – патриоттық тәрбие беру. Құнды қасиеттерге ие болу, рухани бай адамды қалыптастыру оның туған кезінен басталуы керек. Халықта «Ағаш түзу өсу үшін оған көшет кезінде көмектесуге болады, ал үлкен ағаш болғанда оны түзете алмайсың » деп бекер айтылмаған . Сондықтан баланың бойына жастайынан ұлттық намыс, мінез - құлық, тектілік, отансүйгіштік, яғни, рухани - патриоттық құнды қасиеттерді сіңіріп, тәрбиелеуде отбасы, тәрбиешілер, ұстаздар шешуші роль атқарады. Еліміздің болашағы жас ұрпақты тәрбиелеуде бірінші бесік - отбасы, ата - ана тәрбиесі болса, екінші бесік - білім беру мекемесі.  
 Білім ордасындығы тәрбие бала табиғатына ерекше әсер етіп, оған өмір бойы өшпестей із қалдырады. Жас ұрпаққа білім беруді жетілдіру мәселесі толассыз күн сайын өзгеріп тұрған әлеммен бірге жүрері анық.

Мемлекет басшысы 2018 жылғы 5 қазан күнгі халыққа арнаған Жолдауында әскери-патриоттық тәрбиені жандандыру, әрбір мектепте осы жұмыстарды қолға алуды тапсырған еді. Осы орайда Жолдаудағы нақты іс-шараларды орындауда, Семей қаласы қорғаныс істер жөніндегі басқармасы мен білім бөлімі жасалған меморандум аясында тараптар жастардың әскери-патриоттық тәрбиесі саласында және әскери-қолданбалы спорт түрлерін насихаттаудағы ынтымақтастық және өзара іс-қимыл жасауда. Өскелең ұрпаққа отансүйгіштік сезімнің, азаматтық жауапкершіліктің, еліміздің салт-дәстүрі мен мәдениетіне деген құрметтің қалыптасуына бірлесе жағдай жасалмақ.

– Бұл қадам – Елбасының тапсырмасын орындаудағы алғашқы нақты іс-шаралардың бірі. Қорғаныс министрлігі жергілікті әскери бөлімдер және өңірлік қолбасшылықтарды арнайы жабдықтау әскері, клубтардың жұмысына әрдайым қолдау көрсетуде.

– Елбасы саясатының басым бағыттарының бірі – қазақстандық патриотизмді қалыптастыру, жастарды әскери-патриоттық тұрғыда тәрбиелеу. Осы бағытта Қорғаныс министрлігі «Жас сарбаз» республикалық әскери-патриоттық қоғамдық қозғалысын құрған еді. Бұл қозғалыстың республикалық штабының құрамына мемлекеттік органдардың, Қарулы күштердің және басқа да әскери және әскери құрылымдардың, қоғамдық жастар ұйымдарыңың өкілдері кірді.

Елбасы Жолдауда жастарды әскери-патриоттық тұрғыда тәрбиелеуді күшейтуді басым бағыт ретінде айқындады. Сондай-ақ, меморандум аясында жастарға әскери-патриоттық тәрбие беру мәселелері бойынша бірлескен жылдық іс-шаралар жоспарын әзірленіп; жастарды әскери-патриоттық тәрбиелеуге, сондай-ақ әскери қызметтің беделін арттыруға және Қазақстан Республикасы Қарулы Күштерінің имиджін ілгерілетуге бағытталған бірлескен іс-шаралар өткізіледі.

**Елбасының «Жас сарбаз» әскери-патриоттық қоғамдық қозғалысының тәрбиеленушілерімен кезесуіне шолу жасайық.**

  «Жас Сарбаз» әскери-патриоттық қоғамдық қозғалысын бірлестігі оқушы балалардың әр түрлi шығармашылық және әскери-жауынгерлiк тапсырмалар мен ұжым мақсатына қатысты басқа iс-шаралар атқару барысында – жеткіншектердің ұйымшыл, белсендi, көпшіл және жауапкершіл тұлға болып өсулеріне мүмкiндiк туғызады.

    Бүгінгі таңда Семей қаласы аумағында **60**-әскери патриоттық клубтар **1832** тәрбиеленушілер және **23** «Жас сарбаз» сыныптары **492** тәрбиеленушілер білім беру мекемелерімен және өңірдегі әскери бөлімдермен бірлесе отырып, патриоттық тәрбие беруде бірқатар игі шараларды атқаруда.

Осыған орай, Семей қаласының әскери-патриоттық клубтарының тәрбиеленушілері, қалалық, облыстық, республикалық әскери-патриоттық жастар жиынында жақсы нәтижелерге қол жеткізеді. Бұл – өскелең ұрпақтың әскери қызметке деген қызығушылықтары артқандығының белгісі.

Елбасы айтқандай, «халқымыздың бай-қуатты өмір сүруі және еліміздің озық дамыған 30 елдің қатарына қосылуы – Тәуелсіз мемлекетіміздің мәңгілік мұраты» болса, сондай-ақ алған бағытымызбен жүретін болсақ, қазақ елінің басына ондай күннің де алыс емес екенін аңғарғандаймыз. Сонда ғана тәуелсіздігімізді баянды етіп, Мәңгілік қазақ елі болатынымыз айдан анық.

Әскери-патриоттық тәрбие жастардың бойында патриоттық сезім мен азаматтықты қалыптастыруда маңызды рөл атқарады.

Әскери-патриоттық тәрбие беруде жұмыс жоспарына сәйкес төмендегідей іс-шаралар жоспарланып өткізіледі. Әскери-патриоттық тәрбие жөніндегі жұмыстың пәрменділігін арттыру үшін әскери бөлімдер жеке құрамының Ұлы Отан соғысы ардагерлерімен және жергілікті соғыстар ардагерлерімен кездесулер,азаматтарды мерзімді әскери қызметке шақыру кезеңінде қорғаныстық - бұқаралық жұмыс айлықтары өткізіліп тұрады.

Гарнизондық офицерлер үйінде «Жас сарбаз» ӘПК «БЖШС» және «Жас сарбаз» сыныбының тәрбиеленушілерімен ҰОС ардагерімен ерлік сабақ ұйымдастырылып өткізілді.

«Жас сарбаз сыныптары «БЖШС» әскери –патриоттық тәрбие орталығында орналасқан Ауған соғысы ардагерлеріне, гарнизондық офицерлер үйіндегі мұражайларға саяхат жасады;

**Елімізде коронавирус індетінің таралуына байланысты мектеп оқушылары** сабақты қашықтан оқығандықтан, қашықтықтан Республикалық « МӘҢГІЛІК ЕЛ ТІРЕГІ - БОЛАШАҚ ҰРПАҚ » әскери - патриоттық бейнероликтер байқауы, «Жас Сарбаз» сынып оқушылары мен ШҚО күш құрылымдарының өкілдері үшін «қоғамдық және жеке қауіпсіздіктің қазіргі заманғы теориясы мен практикасы» сұхбат алаңына қатысты, «Желбіре, Жеңіс жалауы !» атты «Жас сарбаз» сыныптары арасында әскери-патриоттық әндер байқауы өткізілді.

2020-2021 оқу жылында Семей аймағы білім ұйымының АӘТД оқытушы- ұйымдастырушылар мен «Жас сарбаз» сыныбының офицер тәрбиешілеріқашықтықтан3 күндік оқу-әдістемелік жиыны өткізілді.

«Балалар мен жастардың шығармашылық сарайы» «Жас сарбаз» ӘПК арасында «Мен өз елімнің патриотымын» әскери- спорттық жарысы ұйымдастырылып, өткізілді.

Осы айда қашықтықтан облыстық байқау іс шарасы «Мен-патриотпын» атты «Кеңес одағы батыры», « Халық Қаһарманы », армия генералыС.К. Нұрмағамбетовтің арналған үздік зерттеу жоба байқауы өткізіледі.

Осы іс - шаралардың бәрі әрқашан жастардың патриоттық рухтары жоғары болып, Отанын сүюге және оның тарихын білуге, туған тілі мен дінін құрметтеп, қастерлеуге тәрбиелеу мақсатында жүргізіледі.Ел болашағы өскелең ұрпақ қолында. Демек, қазақстандық патриотизмге тәрбиелеу отбасынан басталып барлық оқу орындарының, барлық пәндердің соның ішінде айрықша алғашқы әскери дайындық пәнінің алдында тұрған басты міндет.

**«Отанымыз - Мәңгілік елдің беделін арттыра беру - Сендерге артылған зор үміт. Сондықтан, жастарымыз ұлттық құндылықтарымызға адал болып, Қазақстанның жетістіктерін еселей береді деп мен кәміл сенемін», -** деді ҚР Президенті - Қарулы күштердің Жоғарғы Бас қолбасшысы Қасым-Жомарт Тоқаев

Халықтық педагогика – қоғамның рухани, мәдени және адамгершілік қарым - қатынастарындағы ең қымбат қазына дейтін болсақ, оқушыларға ұлтымыздың әдет - ғұрыптары мен салт - дәстүрлерін үйрету, оны оқушы ойына ұялату арқылы ізгілікке, адамгершілікке, ұлтжандылыққа, өз салт - дәстүрін құрмет тұтуға баулу – ұстаздар қауымының бірінші міндеті деп білемін.

Қазіргі жағдайда әскери-патриоттық тәрбиені жетілдіруде өткен әскер тарихын  зерттей отырып, бүгінгі өмір талабына сай оның мазмұнын, міндеттерін терең ұғыну керек. Әскери-патриоттық тәрбие берудің басқа тәрбие процестерінен өзіндік ерекшелігі бар. Себебі, әскери-патриоттық тәрбие беруде негізінен, әр түрлі жағдайларда Отанын қорғауға  даяр тұру, әскери міндетін атқаруға және  күнделікті бейбітшілік сақтау үшін күреске дайындық   жұмыстары  қамтылады.

Қорыта келгенде, ұрпақтан ұрпаққа мирас болып келе жатқан ұлттық және жалпы адамзаттық құндылықтар арқылы тәрбие беру біздердің бойымыздағы сана - сезімді, намысты, парызды қалыптастырумен қатар егемен еліміздің тәуелсіздігін, ынтымағын, бірлігін сақтап қала алатын патриот - азамат тәрбиелеуге толық мүмкіндігіміздің бар екендігі анық. Осы жолда сілтер бағытымыз, көрсетер жолымыз түзу болсын дегім келеді.

Назарларыңызға рахмет!!!